Hereford & flies in black ash (SP614)
Hereford & flies in square oak (SP142)
You're reviewing: Hereford & flies Magriet versus Magrieta – Die Vreemdeling – Kameel se gebabbel
On Junie 19, 2018 Junie 22, 2018 By KameelIn Uitdagings
Lê-jou-eier – Skryf Safari: Bondelsgedagtes, skryf die storie klaar…
Magrieta is nie groot gemaak as diere liefhebber nie en veral nie van katte nie (Diereplesiere). Daar het egter al twee diere vir Magrieta die loef afgesteek. Alhoewel Magrieta nie net wil misbruik maak van die kat nie, wil sy eintlik maar haar afstand handhaaf. Net vir ingeval. Kat het egter haar eie prentjie en volg haar eie kat natuur. Sy is onder die wan indruk dat Magrieta spesiaal vir haar wat Kat is, se plesier daar. Kat dring haarself met mening op aan Magrieta. Waag Magrieta om te loop, is Kat daar. Tree vir tree, soveel so dat sy kort kort oor Kat struikel. Dis ‘n gepurrr en geskuur en getrap en wie weet wat mens al die manewales moet noem. Purrr jouself sê sy maar Magrieta se hart wil wil vermurwe. Waar sy op haar bed sit, laat sak sy kort kort haar hand en vryf Kat se kop. Kat is in die sewende hemel en trek Magrieta se hand nader met haar poot wanneer Magrieta ophou vryf. Daar is ‘n lastige gevoelentheid wat krap krap aan Magrieta se hart. Dit lyk egter of die kat oefening gewerk het omdat rot nie weer sy astrante opwagting gemaak het nie. Hopelik verkeer rot onder die wanindrukdat Kat ingetrek het, soos in permanent. Behoede my!!
Verbeel sy haar of is daar ‘n ligte klop aan haar voordeur. Magrieta stap voordeur toe en maak die deur versigtig oop. Haar oë rek toe sy die swartgeklede meisie, met haar blinkswart hare en geelgroen oë voor haar sien staan. “Hello,” groet die vreemdeling vriendelik, skuur by Magrieta verby en vlei haarself op die rusbank neer.
Magrieta staar asof versteend na die vreemdeling, maar voordat sy ‘n woord kan uiter vra die vreemdeling in ‘n fluweelsagte stem of Magrieta nie vir haar ‘n glas volroom melk het om te drink nie. Gedweë draai Magrieta om en stap kombuis toe. Terug in die sitkamer rek haar oë vir die tweede keer daardie oggend. Die vreemdeling sit met Pasella op haar vinger en vryf met haar ander hand oor sy kop. Dit is heel duidelik dat Pasella wat ‘n kanniedood aan vreemdelinge het, die aandag terdeë geniet. “Dis ‘n mannetjie hierdie,” lag die meisie “hy is soos klei in my hande. Kan hy gesels…. of nies hy net soos Baron Von Abrie s’n?” Sy hou haar hand uit vir die melk, laat Pasella daaraan proe, en sluk dan die res met lang teue weg. Met die agterkant van haar hand vee sy haar mond skoon, en sit die leë glas op die tafeltjie langs haar neer. Met grasieuse.bewegings rek sy haarself behaaglik op die bank uit. “Hierdie sonnetjie is heerlik,” sê sy, “n slapie sal nou lekker wees.”
Magrieta kry meteens lewe. “NEE… wie is jy en wat soek jy in my huis?” Aan haar stemtoon is dit duidelik dat sy gereed is om die vreemdeling aan haar blinkswart hare die huis uit te smyt. Die vreemdeling gee ‘n lui-lekker laggie; met haar een hand tik sy liggies op die bank langs haar. “Kom sit hier langs my dan vertel ek jou.” Daar is iets hipnotiserend aan.die sagte stem, maar Magrieta staan haar grond. “Wie is jy?” eis sy. “My liewe moeder sou nou al my name en dié van ons voorgeslagte met trots vir jou hier uitgelê het, want sien ek is van adelike afkoms…. maar een naam is vir my genoeg.” Sy hou haar hand na Magrieta toe uit, “Margaretha, tot U diens, of noem my sommer Magriet.”
Magrieta laat sak haar kop in haar hande. “Nie nog een nie,” kreun sy hardop. Magriet gee ‘n sagte laggie, “Kom sit hier by my,” en weer tik sy op die sitplek langs haar. Magrieta sak gedweë op die leë sitplek neer, en laat toe dat Magriet haar hand in hare neem. “Onthou jy die wilde katte in die stoor op jou oupa se plaas?” vra Magriet in haar sagte stem. Magrieta skud haar kop… hoe goed onthou sy nie die klomp katte wat sy pierings melk voor moes uitsit, maar nie mag bevriend het nie. “Hulle is wild, en daar om rotte te vang… nie vir troeteldiere nie,” het haar oupa gemaan. Sy konnie wegbly nie; sy het gedurig deur die stoorkamer se venster gekyk en gewens sy kon een van die katjies huistoe vat om te versorg en lief te hê. “Jy het later jou hart toegesluit Magrieta, maar jy kan hom weer oopsluit,” onderbreek Magriet, Magrieta se gedagtegang.
Magrieta maak haar oë oop. Sy kniel nogsteeds by die bank waar sy haar stilteyd gehou het. Sy moes aan die slaap geraak het. Deur die newels kyk sy na die rusbank waarop die son nou heerlik skyn. Sy glimlag skeef; Wat het sy verwag… om Magriet die meisie in haar swart klere en fluweelagtige stem daar te sien sit? ‘n Diep eensaamheid neem van haar besit. Dan hoor sy die nou oorbekende miaau by die voordeur, en sonder verdere huiwering staan Magrieta op, stap voordeur toe en draai die sleutel in die slot om Magriet in te laat.
30 gedagtes oor “Magriet versus Magrieta – Die Vreemdeling”
Ai Kameel, jy skryf so oulik!
Junie 19, 2018 om 2:23 nm	 Antwoord
Dankie jy daar doer in die verte. Een oog op die sokker ander oog op foontjie geskryf 😀😀😀😀😀 Wanneer kom jou bydrae… of hou jy te lekker vakansie?
Junie 19, 2018 om 2:29 nm	 Antwoord
Sjoe ek stem
Junie 19, 2018 om 4:47 nm	 Antwoord
Ek sit lekker in my stoel na die see en kyk met een oog en een oog op die blogs! Dus kan jy sien ek het nie genoeg oge om stories mee te skryf nie!😂😂😂
Junie 19, 2018 om 2:35 nm	 Antwoord
Ek sou ook lag as ek in jou skoene is!!!
Jy sit by die see, Toorts in die wildtuin…. en ek kry koud hier in Pretoria. Gelukkig is daar sokker!!!!
Junie 19, 2018 om 2:43 nm	 Antwoord
As dit jou enigsens sal troos…daar is ‘n miswolk hier oor ons. Ek sien skaars die branders en dis vrek koud! Dis nou een ding van Swakopmund. My was goed was netnou nog in lieflike son, toe moet ek hardloop en alles inbring, want die mis kom sommer van nêrens af en maak alles nat! Ek kla nie hoor…ek geniet dit.Wil net hê jy moenie sleg voel nie.😉
Junie 19, 2018 om 2:49 nm
Dit sal darem kleinlik van my wees as ek jou nie eers jou see gun nie. Gedog dis nog warm in daardie wêreld… geniet jou see en uitsig 😊 en blogs!!!
Junie 19, 2018 om 2:56 nm
Aag ek ken jou mos Kameeltjie…nie ‘n kleinlike haar op jou kop nie! Lekker sokker kyk en hou maar die kniekombersie en serp byderhand.
Junie 19, 2018 om 2:59 nm
Ek hou van hoe jou kop werk met die storie hoor
Junie 19, 2018 om 4:48 nm	 Antwoord
Dankie….miskien het die Fifa World Cup my inspireër. Geskryf met een oog op sokker ander een op my foontjie 😀😀😀
Junie 19, 2018 om 5:18 nm	 Antwoord
Junie 19, 2018 om 5:20 nm
Verkneukel my altyd in jou ryk en eksotiese verbeeldingsvlugte.
Junie 19, 2018 om 5:04 nm	 Antwoord
Dankie Frannie, waardeer opreg.
Junie 19, 2018 om 5:25 nm	 Antwoord
Sjoe! Wat ‘n storie!
Junie 19, 2018 om 5:54 nm	 Antwoord
Not to worry, Margaretha sal nie vir jou kom kuier nie 😀😀😀😀
Junie 19, 2018 om 6:00 nm	 Antwoord
Junie 19, 2018 om 7:03 nm
Jy is net maar ń bobaas storieskrywer, Kameel.
Junie 19, 2018 om 6:57 nm	 Antwoord
Dankie Una…. ek lief stories 😊
Junie 19, 2018 om 7:01 nm	 Antwoord
Ek stem saam met Una maar het geril toe due swartgaarmeisie die voeltjie so troetel. Wanneer byt sy nie sy kop af nie?
Junie 19, 2018 om 9:34 nm	 Antwoord
Sy was seker nog nie honger genoeg nie 😀😀😀😀 Ek dink sy en Pasella sou groot vriende geraak het…. dis mos ‘n beter einde!!!
Junie 19, 2018 om 9:47 nm	 Antwoord
My katte aanvaar my pappagaaitjie ook as een vd familie
Junie 19, 2018 om 11:16 nm
Dit het tyd gevat om jou storie behoorlik te lees. Terwyl ek lees hoes ek eers so BAIE seer lyf hoesse. My ribbekas kannie meer nie. Jou storie is te mooi en jy gee die swarthaar groenoog nooi toe my ten volle reggespelde naam.Ek is bly die “gesig” wat Magrieta gesien het het haar hart sag gemaak sodat sy tog maar die kat laat inkom het. Die sonnetjie klink soos n heerlike plek vir die tweetjies om te sit.
Junie 23, 2018 om 8:08 vm	 Antwoord
Ag Scrapy ek dog jy is nou al beter!!! Ek sê sommer “eina” vir daardie seer borskas. Waar kom die Ineke vandaan…. of is daar twee van jou? Gesond word!!!
Junie 23, 2018 om 8:51 vm	 Antwoord
Dit kom van my ander naam. G M Kruger! My ou “skelm” hoof het my altyd General Motors genoem As hy aandag gesoek het( kry sommer lag vir die stuitige ou man.) Ineke is verkleinwoord(naam) van Ina(as mens groot is) Ongelukkig het ek nooit “groot” geword nie ha ha. Nog steeds Ineke op my ouderdom!
Junie 23, 2018 om 9:28 vm
So, ek kan jou nou Scrapy, Ina, Ineke, Margaretha of General Motors noem. Daardie katmeisie het mos gesê sy het baie name 😀😀😀😀😀
Nou toe nou, nooit so daaraan gedink nie.
Junie 23, 2018 om 9:42 vm
Sy moes ‘n engel gewees het. Hoe anders weet sy van Baron von Abrie?
Julie 9, 2018 om 2:42 nm	 Antwoord
Miskien hou sy jou dop Baron…. versigtig trap 😁😁😁😁😁
Julie 9, 2018 om 3:03 nm	 Antwoord
Heerlik verbeeldingryk. Ek sien jy en Frannie was saam-saam die wenners van hierdie uitdaging. Baie geluk. Jissie ek het julle stories gemis in die tyd dat ek “weg” was.
Julie 13, 2018 om 11:05 vm	 Antwoord
Dankie Hester. Met ons klomp se verbeelding skort daar niks 😊
Julie 13, 2018 om 11:59 vm	 Antwoord